Document ID: 31989R3437

KOMISSION ASETUS (ETY) N:o 3437/89,
annettu 15 päivänä marraskuuta 1989,
voin ja kerman markkinoiden interventiotoimenpiteiden soveltamista koskevista yksityiskohtaisista säännöistä annetun asetuksen (ETY) N:o 685/69 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 763/89(2), ja erityisesti sen 6 artiklan 7 kohdan,
sekä katsoo, että
komission asetuksen (ETY) N:o 685/69(3), sellaisena kuin se on viimeksi muutettuna asetuksella (ETY) N:o 3600/88(4), 23 artiklan 5 kohdassa säädetään, että silloin kun voi varastoidaan toiseen jäsenvaltioon kuin missä se on valmistettu, varastointisopimuksen tekemisen edellytyksenä on todistaa, että voi vastaa tuotteen valmistaneessa jäsenvaltiossa yksityiselle varastoinnille annettavan tuen myöntämisen edellytyksiä,
mainitun 23 artiklan 6 kohdan mukaisesti tukihakemuksen on saavuttava interventioelimelle viimeistään kolmenkymmenen päivän kuluttua siitä päivästä, jolloin tuote on tuotu varastoon, ja varastointisopimus on tehtävä viimeistään kolmenkymmenen päivän kuluttua siitä päivästä, kun kyseessä oleva hakemus on rekisteröity,
siinä tapauksessa, että voi on varastoitu toiseen jäsenvaltioon kuin missä se on valmistettu, edellä mainittua todistetta ei voida aina antaa sopimuksen tekemiselle säädetyssä määräajassa varastoijista riippumattomista syistä, jotka liittyvät hallinnollisiin viivästymisiin,
tämä ongelma huomioon ottaen olisi muutettava asetuksen (ETY) N:o 685/69 23 artiklan 6 kohtaa, jotta voitaisiin säätää varastointisopimuksen tekemisen osalta, mainitun artiklan 5 kohdassa tarkoitetuissa tapauksissa, kuudenkymmenen päivän enimmäismääräajasta, joka lasketaan voin varastoon tuomisen päivästä,
olisi sallittava asianosaisten pyynnöstä tämän toimenpiteen soveltaminen taannehtivasti sellaisen yksityiseen varastoon tuomisen osalta, joka on tehty 1 päivästä huhtikuuta 15 päivään syyskuuta 1989, siinä tapauksessa, että edellä mainittua todistetta ei ole voitu esittää säädetyssä määräajassa varastoijasta riippumattomista syistä, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 685/69 23 artiklan 6 kohtaan alakohta seuraavasti:
"Edellä 5 kohdassa tarkoitetussa tapauksessa varastointisopimus on tehtävä viimeistään kuudenkymmenen päivän kuluttua voin varastoon tuomisen päivästä."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Kuitenkin silloin kun voi on varastoitu toiseen jäsenvaltioon kuin siihen, jossa se on valmistettu, asianosaisen pyynnöstä, joka on osoittanut toimivaltaiselle viranomaiselle, että asetuksen (ETY) N:o 685/69 23 artiklan 5 kohdassa tarkoitettua todistetta ei ole voitu antaa kolmenkymmenen päivän määräajassa hakemuksen rekisteröintipäivästä laskien, vaan kuudenkymmenen päivän enimmäismääräajan sisällä varastoon tuomisen päivästä laskien, asianosaisen tahdosta riippumattomista syistä ja yksinomaan hallinnollisiin viivästymisiin liittyvistä syistä, varastointisopimus voidaan tehdä sellaiselle voille, joka on tuotu varastoon 1 päivän huhtikuuta 1989 jälkeen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä marraskuuta 1989.

Labels: 3
17
11